Reedel ordineeriti Simuna kirikus diakoni ametisse Tauno Toompuu. Ordinatsiooni- ehk vaimulikuametisse seadmise talituse viis läbi Eesti Evangeelse Luterliku Kiriku (EELK) piiskop Einar Soone, keda abistasid jumalateenistusel Virumaa praost Avo Kiir ja Väike-Maarja kirikuõpetaja Ahto Mäe. Eile Simuna  hingekarjaseks ordineeritud Tauno Toompuu ütles, et otsustas vaimulikuameti kui oma tuleviku kasuks sisuliselt kohe, kui ta kirikusse tuli.